La presentació d'una sol·licitud de beca a aquesta convocatòria impedeix optar a beques d'altres línies que convoqui l'Oficina de Suport a la Iniciativa Cultural durant l'any en curs.
El termini de sol·licitud resta pendent de la publicació de la convocatòria 2020.
En el moment de presentar la sol·licitud cal aportar, juntament amb la documentació que disposa la base general 8, la documentació següent:
a) Currículum detallat de la persona sol·licitant seguint el model Europass que es pot trobar a https://europass.cedefop.europa.eu/es/documents/curriculum-vitae en el qual s'especifiquin els estudis que exigeix la base 2 i tots aquells aspectes valorables d'acord amb la base 7.
Pel que fa a les publicacions en línia, ha de constar l'enllaç al web on es troba la publicació.
Si no s'inclou l'enllaç no es valorarà.
b) Còpia del certificat de l'expedient acadèmic en la qual consti la nota mitjana dels estudis exigits a la base 2.
e) Carta de presentació inicial del candidat/a per tal de reforçar el seu currículum.
La carta ha d'expressar l'interès per aconseguir la beca així com la seva adequació a la beca sol·licitada.
Els sol·licitants no han de presentar el projecte d'activitat o d'actuació previst en la base 8.1.a) ni el pressupost complet i detallat del projecte que preveu la base general 8.1.b).
Les persones proposades com a beneficiàries de les beques en la proposta provisional de concessió han de presentar, juntament amb la documentació que disposa la base general 12.5, la documentació següent:
b) Còpia de la documentació acreditativa dels estudis que exigeix la base 2.
L'òrgan instructor pot requerir l'acreditació documental de tots els coneixements que consten en el currículum i que són valorables d'acord amb la base 7.
Per obtenir la condició de beneficiàries, les persones sol·licitants, a més a més de complir amb allò que estableix la base general 4 han de complir amb el requisit següent:
Les pràctiques es fan al servei competent en patrimoni cultural arquitectònic del Departament de Cultura, situat al carrer Portaferrissa, 1 (08002 Barcelona) o en qualsevol dels Serveis Territorials (Barcelona, Catalunya Central, Girona, Lleida, Tarragona i Terres de l'Ebre) i, si escau, en qualsevol de les actuacions in situ que es facin sota la direcció dels tècnics d'aquest centre o dels respectius Serveis Territorials en què s'articula el Departament de Cultura.
La durada de les beques és, com a màxim, de set mesos, sempre dins l'any natural de la seva concessió i s'ha de concretar en la convocatòria.
L'horari de les beques és de matí.
La dedicació de les persones beneficiàries és de 35 hores setmanals, en horari de 8 h a 15 h.
No poden optar a aquestes beques les persones que ja han obtingut anteriorment una beca per un període superior a divuit mesos.
Totes les persones aspirants han de tenir el certificat de la Direcció General de Política Lingüística de nivell de suficiència de llengua catalana (nivell C1) o un títol, diploma o certificat equivalent, d'acord amb l'Ordre VCP/491/2009, de 12 de novembre.
La signatura del formulari de sol·licitud comporta un compromís de confidencialitat, de prohibició de reproducció i d'explotació de la documentació a la qual es pugui tenir accés durant el gaudiment de la beca, i de protecció de dades de caràcter personal.
Els beneficiaris de la beca han de cedir els drets de propietat intel·lectual en totes les modalitats dels drets d'explotació, al Departament de Cultura, amb caràcter no exclusiu, de manera indefinida i per a tots els països del món, de tota aquella documentació generada durant les pràctiques objecte de la beca i de la qual siguin autors, i de la memòria a què fa referència la base 9.2, així com el dret a la seva publicació amb caràcter preferent durant els dos primers anys.
La concessió d'aquestes beques no implica una relació laboral de cap mena ni la prestació de serveis entre les persones beneficiàries i l'Administració de la Generalitat de Catalunya
La presentació d'una sol·licitud de beca d'acord amb aquestes bases impedeix optar a beques d'altres línies que convoqui l'Oficina de Suport a la Iniciativa Cultural durant l'any en curs.
En canvi, aquestes beques són compatibles amb altres beques per a la mateixa finalitat d'altres entitats públiques o privades que pugui rebre la persona interessada, sempre que no comportin fer activitats en la mateixa franja horària en què la persona becada ha de desenvolupar les seves tasques.
Aquestes beques són incompatibles amb la contractació, administrativa o laboral, pel Departament de Cultura o les entitats que en depenen o s'hi adscriuen per a la prestació de serveis en les matèries objecte de la beca, durant el gaudiment d'aquesta.
Les sol·licituds s'han de valorar d'acord amb els criteris següents:
a) Expedient acadèmic dels estudis que s'exigeixen a la base 2 (fins a 4,5 punts).
La puntuació de 4,5 punts s'atorgarà a la persona aspirant amb la nota més alta i la resta es ponderaran a partir d'aquesta.
Es valora proporcionalment estar en possessió d'algun títol de màster o postgrau relacionat amb la restauració del patrimoni cultural arquitectònic, seguint les pautes següents (fins a 2 punts):
- 2 punts per un màster de 120 crèdits.
- 1 punt per cada màster de 60 crèdits.
- 0,50 punts per cada postgrau de 25 crèdits.
Si la persona aspirant acredita que està cursant algun d'aquests estudis es podrà valorar fins a la meitat de la puntuació prevista mentre no l'hagi finalitzat.
c) Treballs o col·laboracions relacionats amb l'especialitat de la beca (fins a 2 punts):
c.1) Beques amb Serveis de Patrimoni de l'Administració o similar: 0,10 punts per mes. c.2) Altres beques relacionades amb patrimoni cultural o arquitectura i Erasmus relacionats amb estudis d'arquitectura: 0,10 punt per mes.
c.3) Altres treballs o col·laboracions en patrimoni cultural, fins al màxim de 2 punts, tenint en compte que:
- L'exercici de la docència i haver estat becari o becària en un despatx d'arquitectes es valora fins a 0,35 punts (la docència: 0,10 punts per cada lloc i l'exercici com a becari/ària: 0,10 punts per mes).
- ERASMUS relacionats amb estudis diferents als d'arquitectura: 0,10 per mes acreditat, fins un màxim de 0,60 punts.
d) Coneixement de la llengua catalana de nivell superior a C1 i altres idiomes (fins a 0,50 punts).
Per cada titulació d'idioma estranger aportat es valora: nivell bàsic (0,05 punts), nivell mitjà (0,1 punts) i nivell alt (0,15 punts).
En el cas de la llengua catalana, l'acreditació del nivell C2 es valora amb 0,1 punts i altres estudis superiors fins a 0,15.
e) Coneixements d'informàtica (fins a 1 punt).
e.1) Coneixements del programa BIM (Building Information Modeling): 0,20 punts.
e.2) Coneixements del programa TCQ (Time-Cost-Quality): 0,10 punts.
e.3) Certificat ACTIC (Acreditació de Competències en Tecnologies de la Informació i la Comunicació) o certificat COMPETIC (certificat de competència digital de l'educació de persones adultes) de nivell mitjà o avançat, o equivalents: 0,50 punts.
Es pot valorar el coneixement d'algun programa o certificat amb funcions similars als indicats en els apartats e.1), e.2) i e.3), amb la meitat dels punts atorgats per aquells programes o certificats.
f) Altres mèrits relacionats amb l'especialitat de la beca (fins a 0,5 punts):
f.1) Publicacions amb ISBN: 0,10 punts per publicació.
f.2) Articles, ponències en seminaris i congressos, publicacions i audiovisuals: 0,05 punts/unitat amb un màxim de 0,10 punts.
f.3) Premis i mencions honorífiques d'arquitectura, fins a 0,10 punts.
En cas d'empat en la puntuació final, la Comissió de Valoració ha de fer una entrevista personal per determinar la persona candidata més idònia.
Si es considera necessari es pot fer una entrevista amb la persona candidata prèviament a l'acceptació de la beca per tal de concretar-ne els termes de realització.